**Obavještenje o realizaciji akreditovanog programa obuke**

**„Psiho-socijalna podrška u zajednici“**

Poštovani/e,

Obavještavam vas da je realizacija akreditovanog programa obuke ***„Psiho-socijalna podrška u zajednici“*** planirana za ***20. i 21. mart 2024. godine*** u periodu od 8 do 15h.

Obuka će se održati u prostorijama Zavoda za socijalnu i dječju zaštitu, Podljubović bb.

Program obuke namijenjen je stručnim radnicima koji djeluju u okviru sistema socijalne zaštite i u direktnom su radu i kontaktu sa korisnicima usluga. Pravo na pohađanje obuke imaju svi stručni radnici (institucije, organizacije civilnog društva i drugi pružaoci usluga) iz sistema socijalne zaštite kao i osobe koje žele da unaprijede svoje znanje i vještine u oblasti pružanja psiho-socijalne podrške a imaju završene studije neke društveno-humanističke nauke (psihologija, socijalni rad, pedagogija itd).

Obuka za pružanje psiho-socijalne podrške ima za cilj sticanje znanja i vještina potrebnih u radu sa ranjivim grupama poput: socijalno ugroženih porodica, pojedinaca, migranata/tražilaca azila, beskućnika, preživjelih tokom kriznih situacija (prirodne nesreće, ratni sukobi, nasilje, veće saobraćajne nesreće), starijih, pripadnika RE populacije itd.

Realizatorka obuke je Jelena Šofranac, mr psihologije.

Maksimalan broj učesnika obuke je 20. Pohađanje obuke je besplatno.

Prijave slati najkasnije do 18. marta do 10h, na e-mail j.sofranac@gmail.com.

U prijavi je potrebno navesti ime i prezime, stručnu spremu, poslove koje zainteresovani/a obavlja, broj telefona, kao i naziv instuticije/organizacije iz koje kandidat dolazi.

Srdačan pozdrav,

Jelena Šofranac